b'\n_START_ARTICLE_\nSevad\xc5\xbetu\n_START_SECTION_\nDokazi\n_START_PARAGRAPH_\nSevad\xc5\xbetu ni znan iz nobenega primarnega dokumenta ampak samo s Torinskega seznama kraljev. Vzrok za pomanjkanje dokazov bi lahko bilo upadanje mo\xc4\x8di Trinajste dinastije. Sevad\xc5\xbetu  je kot  Inijev naslednik vpisan v 5. vrstici 7. kolone Torinskega seznama kraljev. Ob imenu je vpisana tudi dol\xc5\xbeina njegovega vladanja._NEWLINE_Kim Ryholt domneva, da je  Sevad\xc5\xbetu dokazan  tudi na Karna\xc5\xa1kem seznamu kraljev, vendar zaradi pisne napake pod drugim imenom. Na Karna\xc5\xa1kem seznamu sta dva priimka Sevad\xc5\xbeenre in dva priimka Snefer[...]re. Ryholt poudarja, da je znan samo en vladar s tem priimkom in zato domneva, da preostali imeni pripadata Saneknre Sevad\xc5\xbetuju in Seankenre Mentuhotepiju.\n_START_SECTION_\nKronolo\xc5\xa1ki polo\xc5\xbeaj\n_START_PARAGRAPH_\nNatan\xc4\x8den kronolo\xc5\xa1ki polo\xc5\xbeaj Sevad\xc5\xbetuja v Trinajsti dinastiji ni znan zaradi nezanesljivih kronolo\xc5\xa1kih polo\xc5\xbeajev njegovih predhodnikov. Darrell Baker ga ima za \xc5\xa1tiriintridesetega vladarja v dinastiji,  Kim Ryholt za petintridesetega in J\xc3\xbcrgen von Beckerath za devetindvajsetega.'